Turkmanistonda xorijliklar uchun mamlakatga kirish cheklovi 2021-yilga qadar uzaytirildi

Turkmaniston 2021-yil 1-yanvargacha davlat chegarasini kesib o‘tishda va xalqaro transport aloqalariga nisbatan joriy etilgan vaqtinchalik cheklovlarni uzaytirdi. Bu haqda Tengrinews xabar bermoqda.

Cheklovlar Turkmaniston fuqarolari, chet elliklar va fuqaroligi bo‘lmagan shaxslarga nisbatan qo‘llaniladi. Alohida qabul qilingan qarorlar bundan mustasno. Shu bilan birga, xalqaro havo, dengiz, temiryo‘l va avtomobil aloqalarida cheklovlar ham uzaytiriladi.
“Ushbu chora-tadbirlar mamlakatga o‘tkir yuqumli kasalliklar importi va tarqalishining oldini olish maqsadida amalga oshirilmoqda”, – deyiladi xabarda.
Avvalroq koronavirus pandemiyasiga qaramasdan Turkmanistonda talabalar paxta terimiga jo‘natilgani xabar qilingandi.